BANPU ร่วง 27% ไดรูทวัน XR โบรกแนะ “ถือ” ชี้ราคาเหมาะสม 11.10 บ.
BANPU ร่วง 27% ไดรูทวัน XR โบรกแนะ "ถือ" ชี้ราคาเหมาะสม 11.10 บ. โดยราคาปิดตลาดภาคเช้าวันนี้ (16 ส.ค.64) อยู่ที่ระดับ 9.90 บาท ลบ 3.60 บาท 
BANPU ร่วง 27% ไดรูทวัน XR โบรกแนะ "ถือ" ชี้ราคาเหมาะสม 11.10 บ. โดยราคาปิดตลาดภาคเช้าวันนี้ (16 ส.ค.64) อยู่ที่ระดับ 9.90 บาท ลบ 3.60 บาท
16 ส.ค. 2564

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน)  หรือ BANPU ปิดตลาดภาคเช้าวันนี้ (16 ส.ค.64) อยู่ที่ระดับ 9.90 บาท ลบ 3.60 บาท หรือ 26.67% ด้วยมูลค่าซื้อขาย 2.49 พันลบ.

โดยวันนี้ (16 ส.ค.64) หุ้น BANPU ขึ้นเครื่องหมาย XR (Excluding Right): ผู้ซื้อหลักทรัพย์ไม่ได้สิทธิจองซื้อหุ้นออกใหม่  และXW (Excluding Warrant): ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์
ทั้งนี้ BANPU เพิ่มทุนจดทะเบียนบริษัทฯ จำนวน 5,074,581,513 บาท จากเดิม 5,074,581,515 บาท เป็นจำนวน 10,149,163,028 บาท ในมูลค่าที่ตราไว้หุ้นละ 1 บาท โดยจัดสรรหุ้นเพิ่มทุนจำนวน 1,691,527,171 หุ้น ขายให้กับผู้ถือหุ้นเดิม ที่ราคาหุ้นละ 5 บาท ในอัตราส่วน 3 หุ้นเดิมต่อ 1 หุ้นเพิ่มทุน
โดยผู้ที่จองหุ้นเพิ่มทุนจะได้รับ ใบสําคัญแสดงสิทธิที่จะซื้อหุ้นสามัญของบริษัทฯ (warrant) ฟรี 2 รุ่นคือ BANPU-W4 และ BANPU-W5 ชนิดระบุชื่อผู้ถือและโอนเปลี่ยนมือได้ในอัตราส่วน 1 หุ้นสามัญเพิ่มทุนต่อ 1 หน่วย (สามารถเทรดขายได้ทันทีเมื่อหุ้น warrant เข้าตลาด หรือถือจนครบอายุของ warrant)
ด้านบล.คิงส์ฟอร์ด ระบุในบทวิเคราะห์ว่า  BANPU แนะนำ “ถือ” ราคาเป้าหมาย 11.10 บาท  ราคาเหมาะสมก่อน XR 14.60  บาท (หลัง XR 11.10  บาท) ประเมินราคาเหมาะสมปี 64 ใหม่ 14.60 บาท แต่หากรวมผลกระทบจาก RO (EPS Dilution 25%) หลัง XR จะอยู่ที่ 11.10 บาท อิง PBV 1.0 เท่า
ดังนั้นแนะนำ “ถือ” รอความชัดเจนเรื่องแผนการลงทุนใหม่ที่จะเข้ามาสร้างฐานกำไรและลดผลกระทบจาก Dilution Effect ส่วนระยะยาวมอง บวกต่อกลยุทธ์การเติบโตแบบ Greener, Smarter ผ่านการลงทุนใน Technology พลังงาน สะอาด ช่วยลดความผันผวนจากธุรกิจเดิมที่อิงราคาถ่านหินเป็นหลัก
นอกจากนี้คาดกำไรไตรมาส 3/2564 แข็งแกร่งราคาถ่านหินและก๊าชมีเสถียรภาพมากขึ้น สำหรับแนวโน้มไตรมาส 3/2564 คาดผลการดำเนินงานปกติแข็งแกร่งต่อเนื่อง ปัจจัยหนุนจากราคา ถ่านหินเฉลี่ยที่ทรงตัวในระดับสูง
โดยราคาถ่านหินอ้างอิง NEX เฉลี่ยเพิ่มขึ้น +38% จากไตรมาสก่อนจนถึงปัจจุบัน อยู่ที่ 148 ดอลลาร์/ton เนื่องจากอุปทานตึงตัวและความต้องการใช้เพิ่มตามการฟื้นตัวทางเศรษฐกิจ ราคาก๊าซฯ อ้างอิง Henry Hub เฉลี่ยเพิ่มขึ้น +30% จากไตรมาสก่อนถึงปัจจุบัน อยู่ที่ 3.9 ดอลลาร์/MMBTU จากความ ต้องการใช้ที่เพิ่มขึ้นตามภาวะอากาศแปรปรวน
ส่วนธุรกิจโรงไฟฟ้า HPC แม้มีการปิดซ่อมบำรุง Unit1&amp;3 แต่จะมีกำลังการผลิตเพิ่มขึ้นจากโรงไฟฟ้าในประเทศจีน SLG 396 MWe ที่ กำลังจะเปิดดำเนินการเชิงพาณิชย์ทั้งนี้จากกำไรครึ่งปีแรก 2564 ที่ออกมาดีกว่าคาด ดังนั้นปรับประมาณการกำไรปี 64-65 ขึ้นเป็น 8.2 พันล้านบาท และ 7.1 พันล้านบาท ตามลำดับ